**Ministru kabineta noteikumu projekta**

**“Grozījumi Ministru kabineta 2014. gada 2. septembra noteikumos Nr. 530 “Dzelzceļa būvnoteikumi”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks. | Nav attiecināms atbilstoši Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1punktam. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Būvniecības likuma 5. panta pirmās daļas 2. punkts un otrās daļas 3. punkts;  Dzelzceļa likuma 22. pants;  Satiksmes ministrijas un VAS “Latvijas dzelzceļš” iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | VAS “Latvijas dzelzceļš” (turpmāk – LDZ) ir valsts publiskās lietošanas dzelzceļa infrastruktūras pārvaldītājs. Atbilstoši Dzelzceļa likumā noteiktajam valsts publiskās lietošanas dzelzceļa infrastruktūras uzturēšana ir pasākumu komplekss (infrastruktūras tehniskā apkope, atjaunošana), ko nepārtraukti veic LDZ, lai nodrošinātu dzelzceļa infrastruktūras objektu izmantošanas atbilstību dzelzceļa tehniskās ekspluatācijas noteikumiem, kā arī citi dzelzceļa infrastruktūras darbi, kas paredzēti, lai saglabātu esošās infrastruktūras stāvokli un spējas. Šo funkciju LDZ īsteno gan izmantojot ārpakalpojumus, gan paša spēkiem, kādēļ ir reģistrējusies būvkomersantu reģistrā ar tiesībām veikt dzelzceļa infrastruktūras projektēšanu, būvdarbus un būvuzraudzību. Saskaņā ar Ministru kabineta 2014. gada 19. augusta noteikumu Nr. 500 “Vispārīgie būvnoteikumi” (turpmāk – VBN) 1. pielikumu publiskās lietošanas dzelzceļš ir trešās grupas būve, kuras būvuzraudzību saskaņā ar šo noteikumu 122. punktu uz līguma pamata var veikt tikai būvkomersants, kurš reģistrēts būvkomersantu reģistrā un kuram ir tiesības piedāvāt pakalpojumus būvuzraudzības jomā, un kurš nodarbina atbilstošus būvspeciālistus, ja speciālajos būvnoteikumos nav noteikts citādi. Savukārt Ministru kabineta 2014. gada 2. septembra noteikumu Nr. 530 “Dzelzceļa būvnoteikumi”” (turpmāk – DzBN) 40. punkts noteic, ka trešās grupas inženierbūvju būvuzraudzību var veikt tikai būvkomersants, kas reģistrēts būvkomersantu reģistrā un kuram ir tiesības sniegt pakalpojumus būvuzraudzības jomā. Līdz ar to, ja LDZ dzelzceļa infrastruktūras uzturēšanas ietvaros ir paredzējusi veikt pašu spēkiem trešās grupas dzelzceļa inženierbūves pārbūvi vai atjaunošanu, tai ir jānoslēdz līgums ar citu būvkomersantu par šo būvju būvuzraudzību (jāpērk ārpakalpojums), kaut gan LDZ nodarbina attiecīgās jomas būvuzraugus.  Lai novērstu šādu situāciju noteikumu projekts, izmantojot VBN 122. paredzēto izņēmumu speciālas būvnoteikumos, papildina DzBN 40. punktu ar normu - “Ja dzelzceļa infrastruktūras pārvaldītājs savām vajadzībām pats organizē dzelzceļa infrastruktūras pārbūves vai atjaunošanas būvdarbus, šo būvju būvuzraudzību var veikt dzelzceļa infrastruktūras pārvaldītāja nodarbināts būvuzraugs, kurš organizatoriski un lēmuma pieņemšanā ir neatkarīgs no dzelzceļa infrastruktūras pārvaldītāja struktūrvienības, kas veic būvdarbus”.  Noteikumu projekts papildina DzBN ar 56.1 punktu, kas definē būvdarbu kvalitātes kontroles sistēmu analogi tam, kā tas ir noteikts citos speciālajos būvnoteikumos. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, VAS “Latvijas dzelzceļš”, Valsts dzelzceļa tehniskā inspekcija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Plānotais tiesiskais regulējums ietekmēs visus dzelzceļa infrastruktūras objektu būvniecības procesa dalībniekus, būvvaldes un institūcijas, kuras pilda būvvaldes funkcijas. |
| 2. | Tiesiskā regulējuma ietekme uz tautsaimniecību un administratīvo slogu | Kopumā administratīvais slogs samazināsies valsts publiskās lietošanas dzelzceļa infrastruktūras pārvaldītājam VAS “Latvijas dzelzceļš”, bet citām personām tas būtiski nemainīsies. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumiem Nr. 970 „Sabiedrības līdzdalības kārtība attīstības plānošanas procesā” 7.4.1. apakšpunktam sabiedrībai tika dota iespēja rakstiski sniegt viedokli par likumprojektu tā izstrādes stadijā. |
| 2. | Sabiedrības līdzdalība projekta izstrādē | Ministru kabineta noteikumu projekts un tā sākotnējās ietekmes novērtējuma ziņojums (anotācija) 2020. gada 27. oktobrī tika ievietots tīmekļa vietnē:  <https://www.sam.gov.lv/lv/izstrade-esosie-attistibas-planosanas-dokumenti-un-tiesibu-akti> ;  Ministru kabineta tīmekļvietnē sadaļā “Valsts kanceleja” – “Sabiedrības līdzdalība”:  <https://mk.gov.lv/content/ministru-kabineta-diskusiju-dokumenti>. |
| 3. | Sabiedrības līdzdalības rezultāti | Ja tiks saņemti priekšlikumi, tie tiks izvērtēti un attiecīgi precizēts noteikumu projekts. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VAS “Latvijas dzelzceļš”, Valsts dzelzceļa tehniskā inspekcija. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Projekta izpildes rezultātā nav paredzēta jaunu institūciju izveide vai esošo institūciju likvidācija vai reorganizācija. |
| 3. | Cita informācija | Nav. |

Satiksmes ministrs T. Linkaits

Vīza: valsts sekretāre I. Stepanova